Mary Virginia Merrick

Mary Virginia Merrick (Washington, DC, 2 Novemba 1866 – 10 Januari 1955) alikuwa mpainia katika mageuzi ya kijamii ya Wakatoliki wa Marekani. 

Akiwa na umri wa miaka 20, licha ya kupooza kutokana na anguko, alianzisha Christ Child Society mwaka 1887 ili kuwasaidia watoto wachanga, watoto, na familia zao wenye uhitaji katika eneo la Washington, D.C. 

Wakati wa uhai wake, shirika hilo lilikua hadi kuwa na matawi 38, na leo hii linaendesha matawi 45 katika majimbo 21 na Washington, DC, likiwa na karibu wanachama 6,000.

Mchakato wa Merrick kutangazwa mtakatifu ulifunguliwa mwaka 2001 katika Jimbo Kuu Katoliki la Washington, na alipewa cheo cha Mtumishi wa Mungu mwaka 2003.

 Marejeo 

Jamii:Waliozaliwa 1866
Jamii:Waliofariki 1955
Jamii:Wanawake wa Marekani
Jamii:Wanaharakati wa Marekani